יעל חנין

יעל חנין (נולדה ב-18 במרץ 1970) היא פיזיקאית ישראלית, פרופסור מן המניין בבית הספר להנדסת חשמל באוניברסיטת תל אביב, ראש מרכז הננו-מדע וננוטכנולוגיה, חברה מייסדת באקדמיה העולמית הצעירה, וראשה שותפה של מרכז שין. עומדת בראש קבוצת מחקר בתחום ההנדסה העצבית, המתמקדת בפיתוח ננו-התקנים אלקטרוניים, במיוחד התקנים לממשק עם תאי מוח. מכהנת כסגנית הנשיא בחברת ההזנק הישראלית ננו-רטינה, המפתחת שתל רשתית, שנועד לאפשר ללקויי ראייה ועיוורים הסובלים מניוון רשתית לראות. פרסמה קרוב למאה מאמרים מדעיים ורשמה שישה פטנטים. יעל חנין נולדה בכפר סבא. בוגרת תואר ראשון בפיזיקה באוניברסיטת תל אביב (1993). תואר שני (סיימה ב-1995) ותואר שלישי (בהנחיית פרופ' דן שחר, סיימה את התואר ב-1999) עשתה בפיזיקה במכון ויצמן למדע. את הפוסט-דוקטורט עשתה במחלקה להנדסת חשמל ובמחלקה לפיזיקה באוניברסיטת וושינגטון שבסיאטל (2003), ארצות הברית, בתחום המשלב הנדסת חשמל ואפליקציות ביולוגיות. לאחר מכן חזרה לישראל והחלה לעבוד בפקולטה להנדסה של אוניברסיטת תל אביב. מפברואר 2012 מכהנת כראשת מרכז הננו-מדע וננוטכנולוגיה באוניברסיטת תל אביב. במרכז המחקר פועלות 90 קבוצות מחקר בתחומים שונים. חנין מתגוררת בקיסריה. תחומי מחקרה של פרופ' חנין: שיטות מיקרו-ייצור ומערכות ננו עבור מגוון יישומים ביולוגיים טכנולוגיות ייצור של מולקולות צינוריות עשויות מפחמן (ננו צינוריות) למחקר בתאי מוח, ארגון תאים באתרים, מדידה וערעור חשמלי וחישה כימית שיטות של מזעור ועיצוב פולימרים לארגון תאים וחלבונים ליישומם מגוונים כימיה של פני השטח נחקרת כטכנולוגיה לארגון-עצמי של תאים ושל מיקרו-רכיבים המיוצרים בטכנולוגיות מזעור סטנדרטיות המחקר העיקרי של פרופ' חנין הוא בפיתוח המנשק בין תאי עצב לאלקטרודות חשמליות ובהבנתו, בשיטות המשלבות אפיון חשמלי ואופטי, שמאפשרות מיפוי מדויק של הצימוד בין אלקטרודות חשמליות לתאי עצב. האפליקציה העיקרית שנבחנת היא בתחום העברת מידע אלקטרוני בין מערכת העצבים של הגוף למחשב. יישום משמעותי נוסף שפרופ' חנין חוקרת הוא פיתוח טכנולוגיה ליצירת רשתית מלאכותית, תוך מטרה לבנות שתל, כך שבמקרים מסוימים של עיוורון יהיה אפשר להשתיל רכיב אלקטרוני שיחזיר לעיוורים את הראייה. ההתמקדות היא בפיתוח אלקטרודות קטנות וגמישות מננו-חומרים מיוחדים וחדשניים על מצע גמיש המותאם להשתלה בגוף. המחקר שפורסם בהרחבה בספרות המקצועית השפיע על חוקרים רבים בתחום. משנת 2009 פרופ' חנין היא סגנית נשיא לעניינים מדעיים בחברת ננו רטינה, שמפתחת רשתית המלאכותית שנועדה לאפשר ללקויי ראייה ועיוורים הסובלים מניוון רשתית לראות וזאת באמצעות שתל המכיל אלפי מיקרו-אלקטרודות ותאים פוטואלקטרים אשר מחוברים לעצבים המרכזיים אשר מחברים בין העין למוח. מעבד בעל צריכת חשמל נמוכה מתרגם את האותות לאות חשמלי אשר מועבר לשאריות הבריאות של הרשתית המקורית. בנוסף, ישנו שימוש במשקפיים ייעודיות המשמשות להטענה חשמלית של השתל ולהתאמה של פרמטרים שונים כגון עוצמת התאורה. נבחרה כמדענית צעירה מצטיינת להשתתף בכנס מדענים צעירים של הפורום הכלכלי העולמי (2009) זכתה במענק יוקרתי מטעם ה-ERC, מועצת המחקר של האיחוד האירופי לחוקרים צעירים (2012) נבחרה כאחת מ-11 מדעניות מעוררות השראה באוניברסיטת תל אביב לרגל יום האישה הבינלאומי (2016) אתר Mako בחר בה ברשימת האנשים הכי משפיעים בישראל (2016). חברה מייסדת באקדמיה העולמית הצעירה (משנת 2010) הייתה חברה באקדמיה הישראלית הצעירה (בין השנים 2012–2016) שימשה כיו"ר משותף של כנס "ננו-ישראל 2016". מדיה וקבצים בנושא יעל חנין בוויקישיתוף יעל חנין, באתר dblp יעל חנין, באתר גוגל סקולר הפרופיל של פרופ' יעל חנין, באתר אוניברסיטת תל אביב נעים להכיר: פרופ' יעל חנין, ראש המרכז לננו-מדע וננוטכנולוגיה, באתר אוניברסיטת תל אביב פרופיל של פרופ' יעל חנין, באתר מעבדתה באוניברסיטת תל אביב (באנגלית) תמצית קורות חיים של פרופ' יעל חנין(הקישור אינו פעיל), באתר האקדמיה הצעירה הישראלית קורות חיים של פרופ' יעל חנין, באתר מעבדתה באוניברסיטת תל אביב (באנגלית) מחקריה של פרופ' יעל חנין, באתר researcherid (באנגלית) ליאור בן דוד, במעבדה - פרופ' יעל חנין: "אני מנסה לפתח שתל שישיב ראייה לעיוורים", באתר כלכליסט, 18 בינואר 2012 הולכים לאורה, כתבה בעיתון ידיעות תל אביב, באתר אוניברסיטת תל אביב, 8 באוקטובר 2013 פרופ' יעל חנין, ראשת המרכז לננו מדע וננו טכנולוגיה באוניברסיטת תל אביב על תחום הננו בישראל, באתר מיזם המידע לטכנולוגיה ויחסים בינלאומיים, 5 במאי 2015 הרצאתה של פרופ' יעל חנין בליל המדענים האירופי 2015 שהתקיים באוניברסיטת תל אביב: "חשמל זורם בכפות ידיך (אבל לא רק)", באתר יוטיוב, 21 בספטמבר 2015 משה גלנץ, פיתוח חדש: מיפוי רגשות באמצעות מדבקה, באתר ynet, 19 ביוני 2016 רוני קרצנר, 20# פרופ' יעל חנין, באתר "פורבס ישראל", 5 ביולי 2019 הסכם בין אוניברסיטת תל אביב ואוניברסיטת צ'ינגחואה להקמת מרכז מחקר משותף שין בהיקף של 300 מיליון דולר, באתר אוניברסיטת תל אביב, 20 במאי 2014 אתר חברת ננו רטינה מדעניות מעוררות השראה: פרופ' יעל חנין, באתר אוניברסיטת תל אביב פרופ' יעל חנין, 46 פיזיקאית וסמנכ"ל בחברת ההזנק הישראלית ננו-רטינה, באתר mako, אוקטובר 2016